EkBass/fiwiki-20250220-pages-articles huggingface dataset:
Hyūga (Miyazaki)

Hyūga () on Japanin kaupunki Kyūshūn saarella Miyazakin prefektuurissa. Se sijaitsee Tyynenmeren Hyūganmeren rannikolla prefektuurin pohjoisosassa. Kaupungin ydinalue on Shiomijoen suulle muodostuneella alluviaalitasangolla. Etelämpänä kaupungin halki Tyyneenmereen virtaa myös Mimijoki. Sisämaassa kaupunki käsittää pääosin metsäisiä vuoristoalueita ja ulottuu Osuzuvuorelle saakka. Hyūgassa on 61 296 asukasta (syyskuussa 2019) ja sen pinta-ala on 336,29 neliökilometriä. Hyūgan kaupunki perustettiin vuonna 1951, kun Tomishiman maaseutukaupunki ja Iwawakin kyläkunta liitettiin yhteen. Kaupunki sai nimensä aiemmalta Hyūgan provinssilta. Vuonna 1955 kaupunkiin liitettiin vielä Mimitsun maaseutukaupunki ja vuonna 2006 Tōgōn maaseutukaupunki. Kaupungin historiallista ydinaluetta on Tomitakan kaupunginosa, joka toimi Edo-kaudella vuodesta 1692 lähtien Hitalle alisteisena hallinnollisena keskuksena suoraan Tokugawa-bakufun omistuksessa. Sen itäpuolella sijaitseva Hososhima kehittyi vilkkaana kauppasatamana ja myöhemmin 1900-luvun puolivälistä lähtien teollisuussatamana, jonka läheisyyteen kehittyi muun muassa sokeri-, tekstiili- ja metalliteollisuutta. Hyūgan nähtävyyksiin kuuluvat kauniit rannikkomaisemat, kuten Hyūganniemellä sijaitsevat Umagasen rantakalliot, useat hiekkarannat, runoilija Bokusui Wakayaman kotitalo, Myōkoku-jin puutarha ja Mimitsun historiallinen satamakaupunginosa. Kaupunkia palvelee JR Kyūshūn Nippō-päälinja. == Kuvia == Tiedosto:Umagase Hyuga 2010.JPG|Umagasen kallioita Tiedosto:Mimitsu Hyuga 2008.JPG|Mimitsun kaupunginosaa == Lähteet == == Aiheesta muualla == * Kaupungin internetsivut Luokka:Miyazakin prefektuurin kaupungit
Syvänmerenkatkarapu

Syvänmerenkatkarapu (Parapenaeus longirostris) on Penaeidae-heimoon kuuluva kymmenjalkaislaji. Sitä tavataan Atlantin valtamerellä sekä Välimerellä alueella Yhdysvalloista Ranskan Guayanaan, koko Välimerellä sekä Portugalista Namibiaan. Koirasravun tavallinen pituus on noin 14 senttimetriä ja naarasravun 16 senttimetriä. Suurin koirassyvänmerenkatkaravulla tavattu pituus on 16 senttimetriä ja naarasravulla 18,6 senttimetriä. Syvänmerenkatkarapujen on tavattu elävän jopa kolmivuotiaaksi. == Lähteet == Luokka:Kymmenjalkaiset
Robin Benzing

Robin Clemens Benzing (s. 25. tammikuuta 1989 Seeheim-Jugenheim) on saksalainen koripalloilija, pelipaikaltaan pieni laitahyökkääjä tai iso laitahyökkääjä. Hän on pelannut urallaan muun muassa Saksan, Espanjan ja Turkin pääsarjoissa. Vuonna 2014 Benzing voitti Bayern Münchenissä Saksan mestaruuden. Hän on myös pitkäaikainen Saksan maajoukkuepelaaja. == Elämä ja ura == === Seurajoukkueet === Benzing aloitti ammattilaisuransa kotimaassaan. Vuosina 2011–2015 Benzing edusti Bayern Müncheniä jossa voitti Saksan mestaruuden vuonna 2014. Hän on myös pelannut useasti Bundesligan tähdistöottelussa. Saksan-mestaruutensa jälkeen Benzing pelasi Saksan lisäksi Espanjan ja Turkin pääsarjoissa.euroleague.netBasketball-Reference.comLiga ACB === Maajoukkue === Benzing on edustanut myös Saksan miesten maajoukkuetta. Hän on kuulunut maajoukkueen kokoonpanoon muun muassa Turkin MM-kilpailuissa 2010, Kiinan MM-kilpailuissa 2019 ja vuosien 2009, 2011, 2013, 2015 ja 2017 EM- kilpailuissa. == Lähteet == * Profiili euroleague.net * Robin Benzing International Stats Basketball-Reference.com * Profiili Liga ACB * Profiili Basketball-Bundesliga === Viitteet === == Aiheesta muualla == * Profiili eurobasket.com * Toinen profiili FIBA Archive Luokka:Saksalaiset koripalloilijat Luokka:Vuonna 1989 syntyneet Luokka:Elävät henkilöt
Varsinaiset kalmarit

Varsinaiset kalmarit (Loligo) on kalmarien (Teuthida) lahkoon ja Loliginidae- heimoon kuuluva nilviäissuku. Se käsittää kaikkiaan 3 lajia, jotka ovat Loligo forbesii, Loligo reynaudii ja kalmari (Loligo vulgaris).Vecchione et al. (2005) == Lähteet == Luokka:Pääjalkaiset
Gerhard Auer

Gerhard Auer (29. kesäkuuta 1943 Tepl – 21. syyskuuta 2019 Rodalben) oli saksalainen soutaja, olympiavoittaja, maailman- ja euroopanmestari. Länsi- Saksaa edustanut Auer voitti perämiehellisissä nelikoissa olympiakultaa Münchenissä 1972Olympics at Sports-Reference.com, maailmanmestaruuden vuonna 1970https://web.archive.org/web/20140113173504/http://www.sport- komplett.de/sport-komplett/sportarten/r/rudern/hst/83.html ja Euroopan mestaruuden vuosina 1969 ja 1971http://www.sport-komplett.de/sport- komplett/sportarten/r/rudern/hst/68.html. Auer kuoli Rodalbenissa 76-vuotiaana 21. syyskuuta 2019.https://www.rheinpfalz.de/lokal/pirmasens/artikel/ruder- olympiasieger-und-wahl-pfaelzer-gerhard-auer-in-rodalben-gestorben/ == Lähteet == * Gerhard Auer Bio, Stats, and Results Olympics at Sports-Reference.com === Viitteet === == Aiheesta muualla == * * Profiili worldrowing.com Luokka:Saksalaiset soutajat Luokka:Saksalaiset olympiavoittajat Luokka:Vuonna 1943 syntyneet Luokka:Vuonna 2019 kuolleet
Helmikylki

Helmikylki (Maurolicus muelleri) on lättäkalojen (Sternoptychidae) heimoon kuuluva merikalalaji. Johann Friedrich Gmelin kuvasi sen tieteelle vuonna 1789. Helmikylki on levinnyt lähes koko maailmaan Australiaa lukuun ottamatta. Pohjoismaissa sitä tavataan Tanskassa, Islannissa, Norjassa sekä Ruotsissa.https://www.fishbase.se/Country/CountryList.php?ID=754&GenusName;=Maurolicus&SpeciesName;=muelleri Laji elää yleensä 300–400 metrin syvyydessä, ja sitä on tavattu jopa 1524 metrin syvyydessä. Helmikylki on tavallisesti noin 4 senttimetrin mittainen ja voi kasvaa jopa kahdeksansenttiseksi. Se saattaa elää jopa kolmivuotiaaksi. Lisääntyminen tapahtuu maalis-syyskuun välisenä aikana ja munia on 200–500 kappaletta. == Lähteet == Luokka:Sukasuukalat
Mercedes-Benz CLA-sarja (C118)

Mercedes-Benz C118 on Mercedes-Benz CLA-sarjan toisen sukupolven malli, jota on valmistettu vuodesta 2019 lähtien. Se korvasi edeltäneen C117-mallin. == Mercedes-Benz C118 (2019–) == Mercedes-Benz C118 esiteltiin tammikuussa 2019 Consumer Electronics Show’ssa Las Vegasissa. Edeltäjäänsä verrattuna se kasvoi 48 millimetriä kokonaispituudeltaan, 53 millimetriä leveydeltään ja 30 millimetriä akseliväliltään. Shooting-brake-tyylinen farmarimalli esiteltiin Geneven autonäyttelyssä saman vuoden maaliskuussa. Vuoden 2019 Euro NCAP -kolaritestistä C118 sai tulokseksi täydet viisi tähteä. == Lähteet == == Aiheesta muualla == CLA-sarja (C118) Luokka:D-segmentin autot Luokka:2010-luvun autot Luokka:2020-luvun autot
Mercedes-Benz MFA -pohjalevy

Mercedes-Benz MFA -pohjalevy (Modular Front Architecture) on Mercedes-Benzin kehittämä modulaarinen pohjalevy etu- ja nelivetoisille keskikokoluokan automalleille. == MFA == * Infiniti Q30 (2015–2019) * Infiniti QX30 (2016–2019) * Mercedes-Benz C117 (2013–2019) * Mercedes-Benz W176 (2012–2018) * Mercedes-Benz W246 (2011–2019) * Mercedes-Benz X156 (2013–2019) == MFA2 == * Mercedes-Benz A-sarja (W177) (2018–) * Mercedes-Benz B-sarja (W247) (2018–) * Mercedes-Benz CLA-sarja (C118) (2019–) * Mercedes-Benz GLA-sarja (H247) (2019–) * Mercedes-Benz GLB-sarja (X247) (2019–) == Lähteet == MFA-pohjalevy Luokka:Autojen pohjalevyt
Mercedes-Benz MRA -pohjalevy

Mercedes-Benz MRA -pohjalevy (Modular Rear Architecture) on Mercedes-Benzin kehittämä modulaarinen pohjalevy taka- ja nelivetoisille automalleille. Ensimmäinen sille perustuva malli on vuonna 2014 esitelty C-sarja (W205). == MRA == * Mercedes-AMG X290 (2018–) * Mercedes-Benz C-sarja (W205) (2014–2021) * Mercedes-Benz CLS-sarja (C257) (2018–) * Mercedes-Benz E-sarja (W213) (2016–) * Mercedes-Benz GLC-sarja (X253) (2015–) == MRA 2 == * Mercedes-AMG SL (R232) (2021–) * Mercedes-Benz C-sarja (W206) (2021–) * Mercedes-Benz S-sarja (W223) (2020–) == Lähteet == MRA-pohjalevy Luokka:Autojen pohjalevyt
Stephen Arigbabu

Stephen Olumide Arigbabu (s. 15. helmikuuta 1972 Hannover) on saksalainen kilpauransa päättänyt koripalloilija, pelipaikaltaan sentteri. Sentterinä pelannut Arigbabu edusti urallaan saksalaisia, italialaisia ja kreikkalaisia seurajoukkueita. Hän voitti ALBA Berlinissä Saksan mestaruuden vuosina 1997 ja 1998 sekä Saksan cup-mestaruuden vuosina 1997 ja 2006 kolmannen cup- mestaruuden tultua vuonna 1996 Ratiopharm Ulmin joukkueessa. Vuonna 2004 Arigbabu voitti Mitteldeutscher BC:ssä EuroCup Challengen mestaruuden.euroleague.netBasketball-Reference.com Arigbabu pelasi myös Saksan miesten maajoukkueessa, jossa hän voitti MM-pronssia Yhdysvalloissa 2002 ja EM-hopeaa Serbia ja Montenegrossa 2005. Hän edusti Saksaa myös vuosien 1999, 2001, 2003 ja 2007 EM-kilpailuissa. == Lähteet == * Stephen Arigbabu International Stats Basketball-Reference.com * Profiili euroleague.net * Profiili Basketball-Bundesliga * Profiili web.legabasket.it === Viitteet === Luokka:Saksalaiset koripalloilijat Luokka:Vuonna 1972 syntyneet Luokka:Elävät henkilöt
Mercedes-Benz CLS-sarja (C257)

Mercedes-Benz C257 on Mercedes-Benz CLS-sarjan kolmannen sukupolven malli, jota on valmistettu vuodesta 2018 lähtien. Se korvasi edeltäneen C218-mallin. Malli esiteltiin Los Angelesin autonäyttelyssä marraskuussa 2017. == Lähteet == == Aiheesta muualla == CLS-sarja (C257) Luokka:E-segmentin autot Luokka:2010-luvun autot Luokka:2020-luvun autot
Benny Gantz

Benjamin ”Benny” Gantz (s. 9. kesäkuuta 1959 Kfar Ahim, Israel) on israelilainen poliitikko ja puoluejohtaja sekä entinen Israelin puolustusvoimien komentaja. == Tausta ja varhaiset vuodet == Gantzin vanhemmat Nahum ja Malka Gantz saapuivat Israeliin laittomasti ja olivat Kfar Ahimin kylän ensimmäisiä asukkaita. Äiti Malka oli unkarilaistaustainen holokaustiselviytyjä, joka oli vangittuna Bergen-Belsenin keskitysleirillä. Isä Nahum oli Romaniasta ja pyrki aluksi Palestiinaan, mutta joutui brittien pidättämäksi. Asepalvelukseen Gantz astui 18-vuotiaana palvellen laskuvarjojoukoissa. Gantz on opiskellut Tel Avivin yliopistossa. Kandidaatiksi hän valmistui historian ja maisteriksi kansainvälisen politiikan tutkinto-ohjelmasta. ==Sotilasura== Gantz palveli vuodesta 1977 alkaen Israelin puolustusvoimien laskuvarjoprikaatissa ja yleni lopulta kenraaliluutnantiksi. Hänellä oli merkittävä osa monella Israelin sotaretkellä, ja hän johti Israelin ilmavoimien eliittikommandoyksikköä Etiopian juutalaisten lennättämisoperaatiossa Israeliin vuonna 1991. Vuonna 1994 hän johti turvallisuusoperaatiota Hebronin kaupungissa Länsirannalla. Hän oli noussut vuonna 1999 Israelin johtavaksi upseeriksi miehitetyssä Etelä- Libanonissa. Sen jälkeen hän osallistui toisen intifadan ja Hizbollahin vastaisiin operaatioihin. Gantz opiskeli vuonna 1997 Yhdysvalloissa maisterintutkinnon kansallisten resurssien hallinnassa. Hän lähti uudelleen Yhdysvaltoihin vuonna 2007 palvellakseen maansa sotilasattaseana Washington DC:ssä. Kahden vuoden jälkeen hänet kutsuttiin takaisin Israeliin puolustusvoimien apulaisesikuntapäälliköksi. Vuosina 2011–2015 hän toimi Israelin puolustusvoimien komentajana. Hänen aikanaan vuosina 2012 ja 2014 armeija suoritti kaksi suurta operaatiota gazalaisia Hamas-sotureita vastaan. ==Poliittinen ura== Gantz jätti sotilasuran vuonna 2015 ja siirtyi politiikkaan joulukuussa 2018. Hänen johtamansa puolue Israelin kestävyys yhdistyi keskustalaisen Yesh Atid -puolueen kanssa muodostaen Sininen ja valkoinen -vaaliliiton. Se voitti syyskuun 2019 parlamenttivaalit, ja Gantz on ehdolla pääministeriksi. Toukokuussa 2020 pääministeri Benjamin Netanjahu muodosti vaikeiden neuvottelujen jälkeen sisäpoliittisessa umpikujatilanteessa yhteistyöhallituksen Likud-puolueensa ja sen pääkilpailijan Sininen ja valkoinen -liittouman kanssa. Benny Gantz tuli hallitukseen varapääministeriksi ja puolustusministeriksi. Kolmivuotisen hallitussopimuksen mukaan Netanjahu jatkaa pääministerinä ensimmäiset 1 1/2 vuotta, jonka jälkeen pääministeriksi siirtyy Sinisen ja valkoisen johtaja Benny Gantz. == Yksityiselämä == Gantz on naimisissa Revital Gantzin kanssa ja parilla on neljä lasta. Lempinimi ”prinssi” on peräisin siitä, että Gantz on noussut Benjamin Netanjahun, jonka lempinimi on ”kuningas Bibi”, todennäköisimmäksi haastajaksi. ==Lähteet== Luokka:Knessetin jäsenet Luokka:Israelilaiset kenraalit Luokka:Vuonna 1959 syntyneet Luokka:Elävät henkilöt
BMW X1

BMW X1 on BMW:n vuodesta 2009 lähtien valmistama crossover-tyyppinen automalli. Se sijoittuu mallistossa suuremman X3:n alapuolelle. == BMW X1 (E84) 2009–2015 == == BMW X1 (F48) 2015–2022 == == BMW X1 (U11) 2022– == == Aiheesta muualla == X1 Luokka:J-segmentin autot
Max Pollikoff

Max Pollikoff (30. maaliskuuta 1904 Newark, New Jersey – 13. toukokuuta 1984 New York, New York) oli yhdysvaltalainen viulisti ja kapellimestari.The New York Times: Obituaries: MAX POLLIKOFF, VIOLINIST, DIES; CREATED 'MUSIC OF OUR TIME'The New York Public Library: Archives & Manuscripts: Max Pollikoff papersArchives at Yale: Pollikoff, Max, 1904-1984 Pollikoff tuki aikansa uuden musiikin säveltäjiä ja perusti Music in Our Time -konserttisarjan. Se järjestettiin New Yorkissa vuosina 1954–1974, ja sen kautta esiteltiin yleisölle yli 250:n säveltäjän teoksia. Pollikoff sai ajatuksen konserttisarjasta kesällä 1954 esiinnyttyään yhdysvaltalaissäveltäjien musiikin konsertissa naapurinsa, pianisti Tsuya Matsukin studiolla. Pollikoffin esittelemien säveltäjien joukossa olivat Josef Alexander, Irwin Bazelon, Leonard Bernstein, John Cage, Noel DaCosta, Norman Dello Joio, Meyer Kupferman, Hall Overton ja Roger Sessions. Pollikoff kuoli 80-vuotiaana syöpään Bellevue-sairaalassa. == Lähteet == Luokka:Yhdysvaltalaiset viulistit Luokka:Yhdysvaltalaiset kapellimestarit Luokka:Vuonna 1904 syntyneet Luokka:Vuonna 1984 kuolleet
BMW X6

BMW X6 on BMW:n vuodesta 2007 lähtien valmistama crossover-tyyppinen automalli. Se perustuu X5-malliin, mutta on muotoiltu peräosastaan viistommaksi coupémaiseen tyyliin. == BMW X6 (E71) 2007–2014 == == BMW X6 (F16) 2014–2018 == == BMW X6 (G06) 2019– == == Aiheesta muualla == X6 Luokka:J-segmentin autot
Monica Semedo

Monica Semedo (s. 15. kesäkuuta 1984) on luxemburgilainen kapverdeläissyntyinen televisiojuontaja ja poliitikko, joka on toiminut europarlamentaarikkona vuodesta 2019. Hän toiminut televisiouralla lapsuudestaan asti, RTL Television -kanavalla hän työskenteli 20 vuotta. Hän on opiskellut politiikan tutkimusta, venäjää ja espanjaa. Hänen voittoaan europarlamenttivaaleissa pidettiin yllättävänä, sillä hän voitti useita itseään kokeneempia puoluetovereitaan. Semedo pyrkii omien sanojensa mukaan ajamaan tasa-arvoisia mahdollisuuksia erityisesti lapsille ja nuorille. ==Lähteet== ==Aiheesta muualla== * Profiili europarlamentin verkkosivuilla Luokka:Luxemburgilaiset europarlamentaarikot Luokka:Vuonna 1984 syntyneet Luokka:Elävät henkilöt
Irwin Bazelon

Irwin Allen Bazelon (4. kesäkuuta 1922 Evanston, Illinois – 2. elokuuta 1995 Manhattan, New York, New York) oli yhdysvaltalainen säveltäjäThe New York Times: Obituaries: Irwin Bazelon Is Dead at 73; Wrote Symphonies and Jingles ja kapellimestari.MacDowell Colony: Irwin Bazelon Bazelon aloitti musiikkiuransa säveltämällä ja soittamalla pianoa big bandissa Chicagossa. Hän oli 1940-luvun lopussa ensisijaisesti kiinnostunut jazzista, mutta Chicagon sinfoniaorkesterin konsertti innoitti hänet opiskelemaan sinfonista musiikkia. Bazelon sai sävellyksessä kandidaatin ja maisterin arvonsa DePaulin yliopistossa, jossa häntä opetti Leo Stein. Hän jatkoi opintojaan Paul Hindemithin johdolla Yalen yliopistossa ja Darius Milhaudin johdolla Mills Collegessa Oaklandissa. Vuonna 1948 hän muutti New Yorkiin, jossa työskenteli rautateiden varauksia hoitavana virkailijana kuuden vuoden ajan ennen musiikkiin liittyneen työpaikan saamista animaatiostudio United Productions of Americasta. Bazelon sävelsi varhaisella urallaan musiikkia dokumentteihin, televisiodraamoihin ja piirrettyihin, kaupallisia jinglejä sekä NBC Newsin 1960-luvulla käyttämän teemamusiikin. Hän teki myös musiikkia American Shakespeare Theatren esityksiin Stratfordissa Connecticutissa. 1970-luvun puolestavälistä lähtien hän omistautui lähes täysin sinfonisten töiden ja kamarimusiikin luomiselle. Hän kirjoitti aiemmasta, kevyemmästä urastaan teoksen Knowing the Score: Notes on Film Music (1975), jossa käsitteli myös työn varjopuolia. Bazelonin konserttiteoksiin kuuluu yhdeksän valmistunutta sinfoniaa. Kesken jäi Hart Cranen kirjoitusten innoittama kuorosinfonia. Bazelon käytti ja yhdisteli monia erilaisia tekniikoita, kuten kaksitoistasäveljärjestelmää ja jazzvaikutteita. Hänen teoksensa tunnetaan muun muassa rytmisestä kompleksisuudestaan. Näennäisiin ristiriitoihin hän turvautui usein, esimerkiksi teoksen Quiet Piece of a Violent Time nimessä. Hän oli innokas raviurheilun harrastaja; hänen tähän liittyviä sävellyksiään ovat ravihevosen mukaan nimetty Sunday Silence ja Kentucky Derbyn pitopaikan mukaan nimetty Churchill Downs. Bazelonin teoksia ovat levytettyinä julkaisseet Composers Recordings ja Albany Records. Bazelon johti omien teostensa esityksiä useiden orkesterien, kuten Detroitin sinfoniaorkesterin ja Yhdysvaltain kansallisorkesterin kanssa. Hän toimi myös vierailevana kapellimestarina lukuisissa oppilaitoksissa. Hän sai vuonna 1983 Koussevitzky- palkinnon musiikillisista ansioistaan. Bazelon kuoli sydänleikkauksen jälkeisiin komplikaatioihin. Hän oli naimisissa Cecile Gray Bazelonin kanssa. == Lähteet == Luokka:Yhdysvaltalaiset säveltäjät Luokka:Yhdysvaltalaiset kapellimestarit Luokka:Vuonna 1922 syntyneet Luokka:Vuonna 1995 kuolleet
Eteläandienkolibri

Eteläandienkolibri (Oreotrochilus leucopleurus) on kolibreihin kuuluva lintulaji. Lajia tavataan Etelä-Amerikasta Andien eteläosista. ==Koko ja ulkonäkö== : Eteläandienkolibri on kolibriksi suurehko ja voi kasvaa 11-15 cm pitkäksi. Sukupuolet eroavat toisistaan ulkonäöltään. Eteläandienkolibrikoiraan selkä, pää ja siivet ovat väriltään ruskehtavan vihreät. Kurkku on kiiltävän vihreä ja siinä on musta ja tummansininen reunus. Vatsa on väriltään valkoinen ja keskivatsassa on hyvin tummansininen juova. Pyrstö on musta lukuun ottamatta uloimpia valkoisia höyheniä ja pyrstön alapuolta. Eteläandienkolibrinaaras on värityksentään pääosin vihertävän ruskea. Kurkku on täplikäs ja vatsa on harmaa. Alapyrstö on valkoinen ja siinä on musta juova. Lajin nokka on pitkä, musta ja alaspäinkaartunut. ==Levinneisyys ja elinympäristö== Eteläandienkolibria tavataan alueelta, joka ulottuu Bolivian eteläisimmistä osista Argentiinaan ja Chileen. Laji elää Andeilla kivikkoisilla, ruohikkoisilla ja pensaikkoisilla alueilla tyypillisimmin 1 200-4 000 metrin korkeudessa. Linnun ravintoa on pääasiallisesti kukkien mesi. Eteläandienkolibrin pesimäkausi kestää marraskuulta joulukuulle. Laji rakentaa suuren kuppimaisen pesän kallionkielekkeen alle ja kiinnittää pesän seinämään sylkensä avulla. ==Lähteet== Luokka:Kolibrit
Amoralismi

Amoralismi tarkoittaa välinpitämätöntä suhtautumista oikeaan ja väärään tai moraalin suoranaista puutetta. Sanalla voidaan kuvailla myös ilmiöitä, joiden kannalta moraali on epärelevantti. Esimerkiksi luonnontieteitä ja markkinataloutta kuvaillaan toisinaan amoraalisiksi toimijoiksi. Useimmille ihmisille hyvän ja pahan olettaminen on itsestäänselvää ja vaistomaista. Amoraalinen filosofia sen sijaan kiistää moraalisen realismin: oikea ja väärä eivät ole olemassa ihmisestä riippumattomina ilmiöinä vaan pelkästään instituutioina ja sosiaalisina konstruktioina. Tällainen maailmankatsomus ei välttämättä kuitenkaan sulje pois eettisen pohdinnan mahdollisuutta. Amoralismia ei myöskään tule sekoittaa moraalittomaan käytökseen: se ei tarkoita tietoista väärin toimimista vaan moraalin huomioimatta jättämistä. == Katso myös == * Libertiinit * Nihilismi == Lähteet == Luokka:Etiikka
Juha Lavapuro

Juha Lavapuro (s. 29. helmikuuta 1968 Nokia) on suomalainen tuomari ja oikeustieteilijä. Hän toimii nykyään korkeimman hallinto-oikeuden oikeusneuvoksena ja vuodesta 2025 alkaen Euroopan ihmisoikeustuomioistuimen tuomarina. Aiemmin hän on toiminut akateemisissa tehtävissä muun muassa Turun yliopiston julkisoikeuden professorina. == Elämä ja ura == Lavapuro suoritti oikeustieteen kandidaatin tutkinnon Turun yliopistossa vuonna 1994 ja Master of Laws -tutkinnon New Yorkin yliopistossa vuonna 1999. Hän väitteli oikeustieteen tohtoriksi Turun yliopistossa vuonna 2011. Lavapuro työskenteli Turun yliopiston hallinto- ja finanssioikeuden assistenttina vuosina 2002–2008, Tampereen yliopiston julkisoikeuden apulaisprofessorina vuosina 2014–2015 sekä Turun yliopiston oikeustieteen professorina vuosina 2016–2017 ja julkisoikeuden professorin vuodesta 2018 alkaen. Vuonna 2013 hänestä tuli Helsingin yliopiston ja Turun yliopiston valtiosääntöoikeuden dosentti. Lavapuron julkaisutoiminta on keskittynyt perus- ja ihmisoikeuksiin ja lakien perustuslainmukaisuuden valvontaan. Hän toimi Oikeus-lehden päätoimittajana vuosina 2011–2012 ja perusti yhdessä Tuomas Ojasen ja Martin Scheinin kanssa Perustuslakiblogin, jonka toimittajana hän toimi Ojasen kanssa vuoteen 2019 asti. Lavapuro on myös toiminut yhdenvertaisuus- ja tasa-arvolautakunnan jäsenenä vuodesta 2015 alkaen ja EU:n perusoikeusviraston asiantuntijoiden verkoston (FRANET) Suomen ryhmän asiantuntijajäsenenä. Lavapuro nimitettiin korkeimman hallinto-oikeuden määräaikaiseksi jäseneksi vuonna 2020 ja vakinaiseksi jäseneksi vuonna 2021. Hänet nimitettiin kesäkuussa 2024 Euroopan ihmisoikeustuomioistuimen jäseneksi 1. tammikuuta 2025 alkaen. Lavapuro on ollut yksi eduskunnan perustuslakivaliokunnan eniten käyttämiä asiantuntijoita. Perustuslakiasiantuntijana hän on ollut julkisuudessa esillä esimerkiksi tiedustelulakien käsittelyn ja sote-uudistuksen yhteydessä. Lavapuro on puoltanut mahdollisuutta kieltää rasistisia järjestöjä ja vaatinut rikoslain rasismirikosten selkeyttämistä. Hän on pitänyt Suomen perus- ja ihmisoikeusjärjestelmälle uhkana sitä, että populistinen puolue saisi eduskunnassa enemmistön, jolloin puolue saisi myös perustuslakivaliokunnan hallintaansa. Kansanedustaja Ben Zyskowicz on arvostellut Lavapuroa perustuslain tulkitsemisesta tavalla, joka kaventaa eduskunnan lainsäädäntövaltaa ja sotkeutuu politiikkaan. == Julkaisuja == * * * == Lähteet == == Aiheesta muualla == * Turun yliopisto – Juha Lavapuro * Juha Lavapuron blogikirjoitukset Perustuslakiblogissa Luokka:Suomalaiset oikeustieteilijät Luokka:Suomalaiset professorit Luokka:Turun yliopiston professorit Luokka:Suomalaiset tuomarit Luokka:Vuonna 1968 syntyneet Luokka:Elävät henkilöt
Jällivaaran seurakunta

Jällivaaran seurakunta () on Luulajan hiippakuntaan ja Pohjois-Norrbottenin rovastikuntaan kuuluva Ruotsin kirkon seurakunta, joka toimii Jällivaaran kunnassa Jällivaaran, Hakkasen ja Nilivaaran piirien alueella. == Kirkot ja kappelit == === Kirkot === * Jällivaaran kirkko * Jällivaaran vanha kirkko * Hakkasen kirkko * Nilivaaran kirkko * Palkiman kirkko * Soutujärven kirkko * Ullatin kirkko === Kappelit === * Kaitumen kappeli * Nikkaluoktan kappeli * Kolminaisuuden kappeli == Lähteet == == Aiheesta muualla == *Jällivaaran ja Malmivaaran seurakuntien yhteiset kotisivut Luokka:Ruotsin kirkon seurakunnat Luokka:Jällivaaran kunta Luokka:Luulajan hiippakunta
Stelvio (juusto)

Stelvio tai Stilfser on italialainen Etelä-Tirolin alueelta peräisin oleva lehmänmaitojuusto. Stelvio on saanut nimensä Italian Etelä-Tirolissa sijaitsevan Stelvion kunnan mukaan. Juustoa kutsutaan myös kunnan saksankielisen nimen Stilfs mukaan Stilfseriksi. Juuston tuotantoalue kattaa Venostan, Burgraviaton, Salto­-Sciliarin, Pusterian ja Isarcon laaksot, sekä Bolzanon kunnan alueen. Juuston nykyisellä tuotantoalueella on valmistettu juustoa jo pitkään. Osa paikallisista maksoi veronsa juustona jo 1200-luvulla. Nimellä Stelvio juustoa alettiin valmistaa kuitenkin vasta vuonna 1914 Stelviossa sijainneella meijerillä. Juustolla on ollut Euroopan unionin nimisuojajärjestelmän mukainen suojattu alkuperänimitys vuodesta 2007 lähtien. Stelvio-juuston valmistamiseen voidaan käyttää täysmaitoa tai osittain kuorittua maitoa. Käytettävä maito pastöroidaan ja siihen lisätään hapate. Juustomassa alkaa muodostua juoksutteen lisäämisen jälkeen. Juustomassa pilkotaan, kuumennetaan 36–40 °C lämpötilaan ja lopuksi puristetaan. Työvaiheiden jälkeen juusto kypsyy vähintään 60 päivää, jonka aikana juustoja valellaan suolaliuoksella. Liuos sisältää Arthobacterium ja Brevibacterium- bakteerikantoja. Bakteerit ja lopulta myös home antavat ajan kanssa juuston kuorelle punertavan värin ja juustolle ominaisen maun. Juuston sisältö on vaalean keltaista. Valmiit juustot ovat painoltaan 8-10 kiloa. Juustoa käytetään tavallisena pöytäjuustona, tai esimerkiksi paikallisten ruokalajien ainesosana. ==Lähteet== Luokka:Italialaiset juustot Luokka:Lehmänmaitojuustot
Malmivaaran seurakunta

Malmivaaran seurakunta () on Luulajan hiippakuntaan ja Pohjois-Norrbottenin rovastikuntaan kuuluva Ruotsin kirkon seurakunta, joka toimii Jällivaaran kunnassa Malmivaaran piirin alueella. == Kirkko == === Kirkot === * Malmivaaran kirkko == Lähteet == == Aiheesta muualla == *Jällivaaran ja Malmivaaran seurakuntien yhteiset kotisivut Luokka:Ruotsin kirkon seurakunnat Luokka:Jällivaaran kunta Luokka:Luulajan hiippakunta
Inkeroisten jäähalli

Inkeroisten jäähalli on Kouvolan Inkeroisissa, Kalajan asuinalueella sijaitseva jäähalli. Se on sininen puurunkorakenteinen halli, joka valmistui vuonna 1998.Inkeroisten jäähalli geokätkö Hallin omistaa nykyisin Kouvolan kaupunki, mutta ennen vuoden 2009 kuntaliitosta halli kuului Anjalankosken kaupunkiin ja sen omisti yksityinen Anjalankosken Jäähalli Oy. Jäähalli sijaitsee Inkeroisten liikekeskustan eteläpuolella Marintien varrella lähellä Kymijoen rantaa Kalajan alueella. Hallin lähellä sijaitsee Inkeroisten yhteiskoulu, väistötiloissa toimiva Anjalan koulu, Inkeroisten uimahalli ja Inkeroisten keskustan palvelut. Hallissa pelaa ja harjoittelee mm. anjalankoskelainen jääkiekkojoukkue AaKoo ja Kouvolan KooKoo sekä KooKoo Jäätaiturit. Halli on Kuusankosken jäähallin kanssa Kouvolan uusimpien jäähallien joukossa. == Hallin historia == Halli rakennettiin kattamalla 1980-luvun puolivälin paikkeilla valmistunut tekojää. Tämän ”rättihallin” avajaisotteluna 3.10.1992 oli Anjalankosken Kiekko – Porvoon Hockey Team , jonka kotijoukkue voitti 11-5. Uusi halli valmistui samalle paikalle 1998 ja vanha ”rättihalli” siirrettiin Pelloon, jossa se on ulkojään suojana sateilta ja tuulelta. Hallin eteläpäätyyn rakennettiin 2000-luvun puolivälin paikkeilla erilliset pukuhuone-saunatilat sekä niiden yläpuolelle toiseen kerrokseen kahvio. Pohjoispäädyssä oleva alkuperäisen tekojään huolto- ja pukuhuonetilat on osana nykyistä hallia Halli on muun muassa vuonna 1989 perustetun Anjalankosken Kiekon kotikenttä. AaKoo pelasi syksystä 1993 kevääseen 1999 kuusi kautta II-divisioonassa, jonka jälkeen neljä kautta Suomi-sarjassa. Joukkueessa pelasi useampia ulkomaalaisvahvistuksia ja myös SM-liigatasolla pelanneita kotimaisia kiekkoilijoita. AaKoon edustusjoukkueen toiminta jäi tauolle keväällä 2003 ja jatkuen taas syksystä 2010 III-divisioonassa. Paikalliset kiekkoilijat perustivat vuonna 2001 Heartbrakes-seuran saadakseen enemmän peliaikaa. HB:n säännöissä oli maininta, että joukkueessa saavat pelata vain paikkakuntalaiset tai Kanadan kansalaiset. Silloin paikkakunnalla oli kanadalainen vaihto-oppilas, joka oli mukana joukkueessa. HB:n pääsi karsimaan Suomi-sarjan paikasta ja sen toiminta loppui keväällä 2009. Nyt hallia käyttävät AaKoon edustusjoukkueen lisäksi seuran juniorit ja tyttöjoukkueet, sekä useammat paikkakunnan kuntokiekko- ja kaukalopallojoukkueet. Halli on myös taitoluistelijoiden ja koulujen liikunnanopetuksen käytössä. Heinäkuussa 2009 jäähallissa syttyi tulipalo, joka sai alkunsa hallin ulkoseinustalla olleelta sähkökaapilta. Palo todettiin tahallaan sytytetyksi. Hallin eteläpääty ja keskiosa tuhoutuivat palossa jonkin verran, mutta vauriot jäivät kuitenkin vähäisiksi sillä palo saatiin ajoissa sammutettua.Yle Uutiset == Lähteet == Luokka:Suomen jäähallit Luokka:Kouvolan urheilupaikat
Kirjokudospistiäinen

Kirjokudospistiäinen (Acantholyda hieroglyphica) on pistiäisiin kuuluva hyönteislaji, jonka toukat syövät nuorien 5–30 senttimetrin mittaisten männytaimien neulasia aiheuttaen metsätuhoa. Aikuiset kirjokudospistiäiset ovat kooltaan melko isoja (12–17 mm.), litteitä ja kirjavia. Takaruumiiltaan kirjokudospistiäinen on kellanpunainen ja sen takaruumiin kärki ja tyvi ovat mustat. Kirjokudospistiäisen pää on kirjava ja siivet keltaiset. Kirjokudospistiäisen toukka on ruskeanvihreä ja kirjava. Kirjokudospistiäisen aiheuttamat tuhot ovat todennäköisimpiä 1–2-vuotiaissa männyntaimikoissa, jotka kasvavat hiekkamailla.Metsäntutkimuslaitos (Metla): Kirjokudospistiäinen (Acantholyda hieroglyphica) Kirjokudospistiäinen esiintyy Suomessa Rovaniemen ja Sallan korkeudelle saakka ja se luokitellaan elinvoimaiseksi lajiksi Suomessa. == Lähteet == == Aiheesta muualla == *Laji.fi: Kirjokudospistiäinen (Acantholyda hieroglyphica) Luokka:Sahapistiäiset Luokka:Metsätuhot
Asterix and the Great Rescue

Asterix and the Great Rescue on Core Designin ja Segan kehittämä videopeli, joka julkaistiin Sega Mega Drivelle vuonna 1993 ja sen jälkeen Sega Game Gearille sekä Sega Master Systemille vuonna 1994. Peli perustuu pitkäkestoiseen juoksuun, etenkin Ranskassa julkaistun ensimmäisen sarjakuva- albumin Asterix gallialainen-nimen kannalta. Pelattavina hahmoina ovat Asterix ja Obelix, joiden tehtävänä on pelastaa Akvavitix ja Idefix Rooman valtakunnasta, silloin he ovat roomalaisten vankeina alusta pitäen gallialaisten suhteen. Tasohyppelyn näytössä on kuitenkin päävalikko, jossa voi vaihtaa vaikeustasoa ja/tai äänenvoimakkuutta siinä pelissä ihan niin kuin eri konsoleissa. == Aiheesta muualla == Luokka:Tasohyppelyt Luokka:Sega Mega Drive -pelit Luokka:Vuoden 1993 videopelit Luokka:Sega Game Gear -pelit Luokka:Sega Master System -pelit Luokka:Vuoden 1994 videopelit Luokka:Asterix seikkailee Luokka:Sarjakuviin perustuvat videopelit
Prokljatie morei

Prokljatie morei on venäläisen heavy metal -yhtye Arijan 13. albumi, joka julkaistiin vuonna 2018. == Kappaleet == # # # # # # # # # # # == Arvostelut == * InterMedia == Kokoonpano == * Mihail Žitnjakov – laulu * Vladimir Holstinin – kitara * Vitali Dubinin, – basso, * Sergei Popov – kitara * Maksim Udalov – rummut == Lähteet == Luokka:Arijan albumit Luokka:Vuoden 2018 albumit
Haukkasalo (Padasjoki)

Haukkasalo on saari Päijänteessä Päijät-Hämeen Padasjoella keskellä Padasjoenselkää. Osa saaresta kuuluu Päijänteen kansallispuistoon. == Maantietoa == Saari, joka on itä-länsi-suuntainen, on 2,0 kilometriä pitkä, 840 metriä leveä ja sen pinta-ala on 82 hehtaaria . Se kuuluu Padasjoenselän pohjoispuolella sijaitsevaan pieneen saariryhmään. Ryhmän kaksi muuta isompaa saarta ovat Iso Lammassaari ja Lietsaari. Haukkasalon lähellä sen kaakkoispuolella ovat Mallaskallio, Vähä Haukkasalo, Keski-Haukkasalo, Niittusaari ja Paljaskallio. Iso Lammassaaren välissä on muutamia pieniä saaria, joista lähimpänä ovat Loirosaari, Hakohuittu ja Korkeasaari. Haukkasalon keskelle jää kapeampi kannas, johon liittyy pohjoiseen aukeava lahti. Saaren kummassakin päässä on pienet mäet. Itäinen mäki kohoaa noin 103 metrin korkeuteen ja läntinen noin 125 metrin korkeuteen mpy., eli saaren korkein huippu yltää noin 47 metrin korkeuteen Päijänteestä. Läntisessä päässä sekä mäen huippu että sen eteläranta ovat kallioista metsämaata. Etelärantaa seurailee 250 metriä pitkä jyrkänne, jossa sijaitsee Haukkasalon kalliomaalaus . Kalliomaalaus on jyrkänteessä Niittusaaren kohdalla. Saaren pohjoisrannoilla sijaitsee seitsemän vapaa-ajan asuntoa. == Luontoarvoja == Osa saaresta muodostaa suojelualueen, joka kuuluu Päijänteen kansallispuistoon yhdessä useimpien naapurisaarien kanssa. Useat eri suunnilla sijaitsevat suojelualueet muodostavat yhden Natura 2000-alueen Päijänteen alueen (10 857 hehtaaria, FI0335003). Haukkasalon suojelualueesta on rajattu pois mökkitontit ja niiden ympäriltä laajempi metsäalue. == Katso myös == * Luettelo Päijänteen kansallispuiston alueista ja saarista * Luettelo Suomen Natura 2000 -alueista == Huomautukset == == Lähteet == Luokka:Päijänteen saaret Luokka:Padasjoen saaret Luokka:Päijänteen kansallispuisto
Tapion alttari

pienoiskuva|Tapion alttari Tapion alttari on Muuramessa Päijänteen Muuratsalon saaressa sijaitseva kivimuodostuma, joka koostuu yhdestä suuresta siirtolohkareesta sekä kolmesta pienemmästä kivestä, joiden päällä mainittu suuri siirtolohkare lepäähttps://retkipaikka.fi/muuratsalon-hakolanvuoren- tapion-alttari-muuratsalo/. Sen tuntumaan johtaa kuntopolkuhttp://jalkaisin.blogspot.com/2017/12/talvisaassa-tapion-alttaria- etsimassa.html. Mainitun suuren siirtolohkareen päällä on vielä kolme kiveä. Tapion alttari on noin 120 metrin korkeudessa Päijänteen pinnasta.https://www.geocaching.com/geocache/GC1W3E6_tapion- alttari?guid=da6e5687-eb2a-4534-84b8-c779b7ba4159 == Lähteet == Luokka:Muuramen luonto Luokka:Muuratsalo Luokka:Suomen siirtolohkareet
Fljótsdalshérað

Fljótsdalshérað on entinen kunta Itä-Islannissa. Siellä oli vuonna 2011 noin 3 400 asukasta. Pinta-alaltaan kunta on noin 8 884 km². Sen kuntakeskus oli Egilsstaðirin kaupunki, jossa asuu yli 2 000 asukasta. Siellä sijaitsee Kárahnjúkarin vesivoimalaitos. Vuonna 2020 kunta yhdistettiin kolmen muun kunnan kanssa Múlaþingin kunnaksi. Luokka:Islannin kunnat
Asterix and the Secret Mission

Asterix and the Secret Mission on toinen Segan Asterix-videopeleistä, joka julkaistiin samalla Sega Master Systemille ja Sega Game Gearille vuonna 1993. Peli on kuitenkin vuorottelevaa kaksinpeliä, koska siinä saa valita joko Asterixin tai Obelixin yhdeksi pelaajaksi tai kukin vuorollaan pääsee lopullisesti jok'ikisen tason läpi, jos Asterix ja Obelix aikovat kerätä paljon pisteitä ennen roomalaisten kimppuun hyökkäämistä. Loppuun suoritettua kaikki ne tasot yhden tai kahden pelaajan ansiosta, on sen koommiset pisteet kerätty roomalaisten kiinnisaamiseksi ja gallialaisten pitää saada kypsää villisikaa tarjoiltavaksi, vaikka Asterixilla onkin taikajuomaa pullossaan. Luokka:Tasohyppelyt Luokka:Sega Master System -pelit Luokka:Sega Game Gear -pelit Luokka:Vuoden 1993 videopelit Luokka:Asterix seikkailee Luokka:Sarjakuviin perustuvat videopelit
Kobayashi (Miyazaki)

Kobayashi () on Japanin kaupunki Kyūshūn saarella Miyazakin prefektuurissa. Se sijaitsee sisämaassa prefektuurin eteläosassa ja rajautuu Kumamoton ja Kagoshiman prefektuureihin. Pohjoisessa kaupungin alue nousee Kyūshūvuorille, etelässä Kirishimavuorelle; niiden väliin jää Kobayashin tasanko, josta kaupunki käsittää läntisen puoliskon. Kobayashissa on 44 072 asukasta (syyskuussa 2019) ja sen pinta-ala on 562,95 neliökilometriä. Edo-kaudella Kobayashin alue oli Shimazu-klaanin hallinnassa. Kobayashista tehtiin maaseutukaupunki vuonna 1912 ja kaupunkioikeudet se sai vuonna 1950. Vuonna 2006 siihen liitettiin Sukin kyläkunta ja vuonna 2010 Nojirin maaseutukaupunki. Merkittäviä elinkeinoja ovat riisin viljely, maitokarjan kasvatus ja metsätalous. Kaupungissa on useita luonnonnähtävyyksiä ja osa siitä kuuluu Kirishima-Kinkōwanin kansallispuistoon. Kaupunkia palvelee JR Kyūshūn Kitto-linja. == Kuvia == Tiedosto:石氷橋 - panoramio.jpg|Ishigōrin kivisilta Tiedosto:Inyouseki Kobayashi 2008.jpg|In’yōseki == Lähteet == == Aiheesta muualla == * Kaupungin internetsivut Luokka:Miyazakin prefektuurin kaupungit
Antarsya

Antikapitalistinen vasemmistolainen vallankumousrintama eli Antarsya () (lyh. ΑΝΤ.ΑΡ.ΣΥ.Α., ANT.AR.SY.A.) on kreikkalainen äärivasemmistolaisten puolueiden liitto. Se on perustettu vuonna 2009. Puolueella ei ole ollut paikkoja Kreikan parlamentissa eikä Euroopan parlamentissa. == Jäsenpuolueet ja -liikkeet == Antarsyan jäsenpuoleita ja -liikkeitä ovat: Puolue/Liike Ideologia Aloite antikapitalistisesta ja vallankumouksellisesta Antarsyasta (Protovoulía gia mia ANTARSYA antikapitalistikí kai epanastatikí) kommunismi Ekologit – Vaihtoehtoiset ekososialismi Kreikan kommunististen internationalistien organisaatio – Spártakos trotskilaisuus Kreikan vallankumouksellinen kommunistinen liike kommunismi Nuorisokommunistinen vapautus marxismi- leninismi Siirtymäliike (Metávasi – Kínisi gia mia Metopikí Anatreptikí Aristerá) kommunismi Sosialistinen työväenpuolue trotskilaisuus Uusi vasemmistovirtaus marxismi-leninismi Vasen ryhmittymä kommunismi, maolaisuus == Vaalitulokset == Puolueliiton tulokset parlamentti- ja europarlamenttivaaleissa ovat: Vuosi Vaalit Johtaja Äänet Paikkamäärä Asema / Huomautukset Määrä % 2009 Europarlamenttivaalit 2009 komitea 0,43 ei parlamentissa 2009 Parlamenttivaalit 2009 0,36 ei parlamentissa 2012 Parlamenttivaalit 2012 I 1,19 ei parlamentissa Parlamenttivaalit 2012 II 0,33 ei parlamentissa 2014 Europarlamenttivaalit 2014 0,72 ei parlamentissa 2015 Parlamenttivaalit 2015 I 0,64 ei parlamentissa Parlamenttivaalit 2015 II 0,85 ei parlamentissa 2019 Europarlamenttivaalit 2019 0,64 ei parlamentissa Parlamenttivaalit 2019 0,41 ei parlamentissa 2023 Parlamenttivaalit 2023 I 0,54 ei parlamentissa Parlamenttivaalit 2023 II 0,30 ei parlamentissa 2024 Europarlamenttivaalit 2024 0,52 ei parlamentissa == Lähteet == == Aiheesta muualla == * ΑΝΤ.ΑΡ.ΣΥ.Α.. Puolueen verkkosivut. Luokka:Kommunistiset puolueet Luokka:Kreikan puolueet
Toivo Peltonen

Toivo Harald Peltonen (4. huhtikuuta 1921 Lohja – 4. tammikuuta 2000 Lohja) toimi Lohjan kauppalan- ja kaupunginjohtajana kolmekymmentä vuotta. ==Henkilöhistoria== Toivo Peltosen vanhemmat olivat työnjohtaja Frans Peltonen ja Lydia Johanna Lähteenmäki ja puoliso vuodesta 1946 Tuija Ester Ketola. Peltonen tuli ylioppilaaksi Lohjan yhteiskoulusta 1939 ja valmistui lainopin kandidaatiksi 1950. Hän oli Riihimäen kauppalansihteeri 1950–1952 ja Lohjan kauppalanjohtaja ja sittemmin kaupunginjohtaja vuodesta 1952 aina vuoteen 1982. Sotilasarvoltaan Peltonen oli reservin kapteeni (1967).Kaupunginjohtaja Toivo Peltonen. Kotikaupunkinsa johtaja koki kolme kasvun vuosikymmentä. HS Muistot, 10.1.2000. (Tilaajille, Viitattu 23.9.2019) ==Julkaisuja== * Lohja, 1967, Iiris Kähäri, alkuteksti Toivo Peltonen, valokuvat Matti Poutvaara == Lähteet == Luokka:Lohjan kunnan- ja kaupunginjohtajat Luokka:Suomalaiset virkamiehet Luokka:Suomalaiset juristit Luokka:Vuonna 1921 syntyneet Luokka:Vuonna 2000 kuolleet
Ludwig Hohlwein

Ludwig Hohlwein (26. heinäkuuta 1874 Wiesbaden – 15. syyskuuta 1949 Berchtesgaden) oli saksalainen graafikko, arkkitehti ja taidemaalari. Hän oli Lucian Bernhardin ohella 1900-luvun alun Plakatstilin huomattavimpia edustajia. Hohlwein syntyi Wiesbadenissa vauraaseen perheeseen. Hän aloitti arkkitehdin opinnot Münchenin teknillisessä yliopistossa vuonna 1895. Opiskeluaikanaan hän alkoi tehdä kuvituksia arkkitehtien yhdistyksen lehteen ja muihin julkaisuihin. Hohlwein opiskeli myös Dresdenin taideakatemiassa. Opintojensa jälkeen Hohlwein alkoi työskennellä arkkitehtina Münchenissä. Hän suunnitteli sisustuksia yksityiskoteihin ja valtamerialuksiin. Hän alkoi myös osallistua taidenäyttelyihin, joissa hän asetti näytteille grafiikkaa, vesiväritöitä sekä temperamaalauksia. Hohlwein kehitti tunnusomaisen tyylinsä jo uransa alkuvaiheessa. Vuodesta 1906 lähtien hän keskittyi graafiseen suunnitteluun, ja arkkitehtuuri jäi taka-alalle. Tuottelias Hohlwein saavutti nopeasti menestystä huomiota herättävien julisteiden ja mainosten suunnittelijana. Mainostensa kuvissa Hohlwein kuvasi yleensä modernia keskiluokkaista elämää optimistiseen sävyyn. Sommittelun keskiössä oli suuri pääkuva, jota tukivat pelkistetyt värit ja selkeä tekstaus. Hohlwein sijoitti julisteen tekstin yleensä suorakulmaiselle ja helposti erottuvalle alueelle. Hohlwein oli maailmansotien välisenä aikana erittäin suosittu Saksassa, ja useissa hänen suunnittelemissaan mainoksissa oli hänen signeerauksensa. Hohlweinin asiakkaisiin kuului monia suuryrityksiä, kuten Audi, BMW, Daimler- Benz, Lufthansa, Märklin ja Henkel. Vuonna 1923 Hohlweinin julisteiden näyttely New Yorkissa herätti yhdysvaltalaisten mainostoimistojen kiinnostuksen, ja Hohlwein sai joitakin tilauksia tupakkayhtiöiltä. Hän ei kuitenkaan koskaan saavuttanut Yhdysvalloissa samanlaista kuuluisuutta kuin kotimaassaan. Vuonna 1933 Hohlwein liittyi natsipuolueeseen, ja suunnitteli kansallisosialisteille julisteita sekä Berliinin olympialaisten mainoksia. Sodan jälkeen Hohlwein jatkoi mainosten suunnittelijana Berchtesgadenissa. Hän kuoli syyskuussa 1949. == Lähteet == Luokka:Saksalaiset taidemaalarit Luokka:Saksalaiset arkkitehdit Luokka:Vuonna 1874 syntyneet Luokka:Vuonna 1949 kuolleet Luokka:Saksalaiset graafiset suunnittelijat
Maden

Maden (; ) on vuonna 1978 ilmestynyt Yavuz Özkanan ohjaama turkkilainen toimintaelokuva. == Näyttelijät == == Lähteet == == Aiheesta muualla == * * Scene from The Mine (Maden) - 1978 (ote, 3 min 22 s) (youtube.com) Luokka:Vuoden 1978 turkkilaiset elokuvat
Keskustaunioni

Keskustaunioni () (lyh. ΕΚ, EK) on kreikkalainen keskusta-liberaali puolue. Se on perustettu vuonna 1992. Puolueen johtaja on Vasílis Levéntis. Puolueella on ollut paikkoja Kreikan parlamentissa yhden kerran vuosina 2015–2019. == Vaalitulokset == Puolueen tulokset parlamentti- ja europarlamenttivaaleissa ovat: Vuosi Vaalit Johtaja Äänet Paikkamäärä Asema / Huomautukset Määrä % 1993 Parlamenttivaalit 1993 Vasílis Levéntis 0,23 ei parlamentissa 1994 Europarlamenttivaalit 1994 1,19 ei parlamentissa 1996 Parlamenttivaalit 1996 0,70 ei parlamentissa 1999 Europarlamenttivaalit 1999 0,82 ei parlamentissa 2000 Parlamenttivaalit 2000 0,34 ei parlamentissa 2004 Europarlamenttivaalit 2004 0,56 ei parlamentissa Parlamenttivaalit 2004 0,26 ei parlamentissa 2007 Parlamenttivaalit 2007 0,29 ei parlamentissa 2009 Europarlamenttivaalit 2009 0,38 ei parlamentissa Parlamenttivaalit 2009 0,27 ei parlamentissa 2012 Parlamenttivaalit 2012 I 0,61 ei parlamentissa Parlamenttivaalit 2012 II 0,28 ei parlamentissa 2014 Europarlamenttivaalit 2014 0,64 ei parlamentissa 2015 Parlamenttivaalit 2015 I 1,79 ei parlamentissa Parlamenttivaalit 2015 II 3,43 2019 Europarlamenttivaalit 2019 1,45 ei parlamentissa Parlamenttivaalit 2019 1,24 ei parlamentissa 2023 Parlamenttivaalit 2023 I 0,38 ei parlamentissa Parlamenttivaalit 2023 II 0,27 ei parlamentissa 2024 Europarlamenttivaalit 2024 0,27 ei parlamentissa == Lähteet == == Aiheesta muualla == * Ένωση Κεντρώων. Puolueen verkkosivut. Luokka:Kreikan puolueet
Keskustaunioni (täsmennyssivu)

Keskustaunioni (, ) voi viitata seuraaviin kreikkalaisiin puolueisiin: * Keskustaunioni, puolue vuosina 1961–1974 * Keskustaunioni – Uudet voimat, puolue vuosina 1974–1976 * Keskustaunioni, puolue vuodesta 1992
Kreikan kommunistinen puolue (täsmennyssivu)

Kreikan kommunistinen puolue voi viitata seuraaviin kreikkalaisiin puolueisiin: * Kreikan kommunistinen puolue (KKE), puolue vuodesta 1918 * Kreikan sisäinen kommunistinen puolue (KKE Esot.), puolue vuosina 1968–1987 * Kreikan kommunistinen puolue (marxilais-leniniläinen) (KKE m-l), puolue vuodesta 1976 * Marxilais-leniniläinen Kreikan kommunistinen puolue (M-L KKE), puolue vuodesta 1976 * Organisaatio Kreikan kommunistisen puolueen jälleenrakentamiseksi (OAKKE), puolue vuodesta 1985
Kreikkalainen ratkaisu

Kreikkalainen ratkaisu () (lyh. ΕΛ, EL) on kreikkalainen oikeistolainen puolue. Se on perustettu vuonna 2016. Puoluetta johtaa ostos-tv-toimittaja Kyriákos Velópoulos. Puolueen linjaa kuvaa konservatismi, nationalismi, oikeistopopulismi ja Venäjä-mielisyys. Sen vuoden 2019 vaalikampanjoissa keskeisellä sijalla oli Pohjois-Makedonian kanssa Makedonian nimikiistassa vuonna 2018 solmitun sopimuksen vastustaminen. Puolueen uskotaan vieneen ääniä äärioikeistolaiselta Kultainen aamunkoitto -puolueelta. Puoluetta on syytetty rahoituksen saamisesta Venäjältä. Puolueella on 12 paikkaa Kreikan parlamentissa kesäkuun 2023 parlamenttivaalien jälkeen ja kaksi paikkaa Euroopan parlamentissa vuoden 2024 europarlamenttivaalien jälkeen. == Vaalitulokset == Puolueen tulokset parlamentti- ja europarlamenttivaaleissa ovat: Vuosi Vaalit Johtaja Äänet Paikkamäärä Asema / Huomautukset Määrä % 2019 Europarlamenttivaalit 2019 Kyriákos Velópoulos 4,18 osa ECR-ryhmää Parlamenttivaalit 2019 3,70 2023 Parlamenttivaalit 2023 I 4,45 Parlamenttivaalit 2023 II 4,44 2024 Europarlamenttivaalit 2024 9,30 osa ECR- ryhmää == Lähteet == == Aiheesta muualla == * Ελληνική Λύση . Puolueen verkkosivut. Luokka:Kreikan puolueet
Karol Sevilla

Karol Itzitery Piña Cisneros (s. 9. marraskuuta 1999 Mexico City, Meksiko), joka käyttää taiteilijanimeä Karol Sevilla, on meksikolainen laulaja, lauluntekijä, näyttelijä ja tubettaja. Hän näytteli erilaisia ​​rooleja sarjassa La rosa de Guadalupe. Myöhemmin hän saavutti kansainvälistä suosiota Luna Valenten roolissa Latinalaisen Amerikan Disney Channel -yhtiön alkuperäisessä televisiosarjassa, Soy Lunassa. Sevilla syntyi Meksikon pääkaupungissa Mexico Cityssä vuonna 1999. Hänellä on isoveli Mauricio ja velipuoli Angelo. Hän opiskeli koulussa Centro de Educación Artística. Hän aloitti musiikkiuransa kuusivuotiaana. Siitä lähtien hän on näytellyt useissa televisiosarjoissa. Hänen tunnetuimpia töitään ovat roolit musikaalissa Fantabulosa ja sarjassa Soy Luna. == Aiheesta muualla == * Luokka:Meksikolaiset laulajat Luokka:Meksikolaiset näyttelijät Luokka:Vuonna 1999 syntyneet Luokka:Elävät henkilöt
Potámi

Potámi (, ”Joki”) voi viitata seuraaviin: * Joki (To Potámi), kreikkalainen puolue * Potámi, kylä Nikosian alueella Kyproksella * Potámi, kylä Sámoksen saarella Pohjois-Egean saarten alueella Kreikassa == Katso myös == * Potamiá, useita paikkoja * Potamós, useita paikkoja
Vihreät – Solidaarisuus

Vihreät – Solidaarisuus () on kreikkalainen vihreä puolue. Se on perustettu vuonna 2014. Puolue on yksi Kreikan lukuisista vihreistä tai vihervasemmistolaisista puolueista. Vihreät pyrki Kreikan parlamenttiin viimeksi tammikuun 2015 vaaleissa, mutta ei saanut paikkoja. Puolue ei saanut paikkoja myöskään Euroopan parlamenttiin vuoden 2019 europarlamenttivaaleissa. == Vaalitulokset == Puolueen tulokset parlamentti- ja europarlamenttivaaleissa ovat: Vuosi Vaalit Johtaja Äänet Paikkamäärä Asema / Huomautukset Määrä % 2009 Europarlamenttivaalit 2009 Níkos Chrysógelos ei osallistunut edustajat siirtyivät muista puolueista 2014 Europarlamenttivaalit 2014 0,50 ei parlamentissa 2015 Parlamenttivaalit 2015 I 0,48 vaaliliitossa (DIMAR-Vihreät) ei parlamentissa 2019 Europarlamenttivaalit 2019 0,45 ei parlamentissa == Lähteet == == Aiheesta muualla == * Πράσινοι. Puolueen verkkosivut. Luokka:Kreikan puolueet Luokka:Vihreät puolueet
Lombardi Award

Lombardi Award on Yhdysvaltain yliopistojalkapallon vuosittain jakama palkinto. Se jaetaan kauden parhaimmalle pelaajalle riippumatta pelipaikastaan. Se on jaettu vuodesta 1970 lähtien. ==Voittajat== Vuosi Pelaaja Yliopisto Pelipaikka 1970 Jim Stillwagon Ohio State DT 1971 Walt Patulski Notre Dame DT 1972 Rich Glover Nebraska DT 1973 John Hicks Ohio State OT 1974 Randy White Maryland DT 1975 Lee Roy Selmon Oklahoma DE 1976 Wilson Whitley Houston DE 1977 Ross Browner Notre Dame DE 1978 Bruce Clark Penn State DT 1979 Brad Budde USC OG 1980 Hugh Green Pittsburgh DE 1981 Kenneth Sims Texas DT 1982 Dave Rimington Nebraska C 1983 Dean Steinkuhler Nebraska OT 1984 Tony Degrate Texas DT 1985 Tony Casillas Oklahoma DT 1986 Cornelius Bennett Alabama LB 1987 Chris Spielman Ohio State LB 1988 Tracy Rocker Auburn DT 1989 Percy Snow Michigan State LB 1990 Chris Zorich Notre Dame DT 1991 Steve Emtman Washington DT 1992 Marvin Jones Florida State LB 1993 Aaron Taylor Notre Dame OT 1994 Warren Sapp Miami DT 1995 Orlando Pace Ohio State OT 1996 Orlando Pace Ohio State OT 1997 Grant Wistrom Nebraska DE 1998 Dat Nguyen Texas A&M; LB 1999 Corey Moore Virginia Tech DE 2000 Jamal Reynolds Florida State DT 2001 Julius Peppers North Carolina DE 2002 Terrell Suggs Arizona State DE 2003 Tommie Harris Oklahoma DT 2004 David Pollack Georgia DE 2005 A. J. Hawk Ohio State LB 2006 LaMarr Woodley Michigan LB 2007 Glenn Dorsey LSU DT 2008 Brian Orakpo Texas DE 2009 Ndamukong Suh Nebraska DT 2010 Nick Fairley Auburn DT 2011 Luke Kuechly Boston College LB 2012 Manti Te'o Notre Dame LB 2013 Aaron Donald Pittsburgh DT 2014 Scooby Wright III Arizona LB 2015 Carl Nassib Penn State DE 2016 Jonathan Allen Alabama DE 2017 Bryce Love Stanford RB 2018 Ugochukwu Amadi Oregon S 2019 Joe Burrow LSU QB ==Lähteet== Luokka:Amerikkalaisen jalkapallon palkinnot
Kilpisenkatu

Kilpisenkatu on katu Jyväskylän ydinkeskustassa. Se kulkee Hannikaisen­kadulta Vapauden­kadun ja Kauppa­kadun yli Kirkkopuiston lounaispuolitse Yli­opiston­kadulle, jonka toisella puolella jatkuu Harjukatuna. Aikanaan katu oli nimeltään Itäinen torikatu. Katu sai vuoden 1899 F. L. Mahlbergin asemakaavassa nimen Kilpikatu mutta vuoden 1910 kaavassa Kilpisenkatu. Nimi viittaa Wolmar Styrbjörn Schildtiin (kirjailijanimi Volmari Kilpinen). Kadun varrella on muun muassa Suomen käsityön museohttps://www.craftmuseum.fi/suomen-kasityon-museo/museo-ja-yhteystiedot . == Lähteet == * Jussi Jäppinen: Oletko koskaan nähnyt kauniin kaupungin === Viitteet === Luokka:Jyväskylän kadut